**คำนำ**

“แผนดำเนินงาน”เล่มนี้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 เพิ่มเติม (ฉบับที่ 2) พ.ศ.2559 และเพิ่มเติม (ฉบับที่ 3) พ.ศ.2561 “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองสวนท้องถิ่นประจำปีงบประมาณนั้น ซึ่งต้องจัดทำให้เสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือรับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

แผนดำเนินงานขององค์การบริหารส่วนตำบลน้ำก้อได้จัดทำขึ้นตามขั้นตอน ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 เพิ่มเติม (ฉบับที่ 2) พ.ศ.2559 และเพิ่มเติม (ฉบับที่ 3) พ.ศ.2561 โดยคณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่จะดำเนินการในพื้นที่ขององค์การบริหารส่วนตำบลน้ำก้อเรียบร้อยแล้ว ผ่านการพิจารณาของคณะกรรมการพัฒนาท้องถิ่นร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน เพื่อใช้เป็นแนวทางในการบริหารงานขององค์การบริหารส่วนตำบลน้ำก้อ ต่อไป

งานนโยบายและแผน

องค์การบริหารส่วนตำบลน้ำก้อ

ตุลาคม 2562